K e n y a                                Jambo
 

 

Safaritur i Kenya fra 31.1. – 13.2.2001 

Vi kom godt derned, men en lang rejse. Afg. Kl. 9 hjemmefra, afgang Malaga 11,30, og p.g.a.tåge i Amsterdam ventede vi 1 time i flyet i Malaga. Ank. Amsterdam kl. 15,30, og afgang til Nairobi kl. 20,30, og efter 8 timers flyvning var vi i Nairobi kl. 7,  lokal tid.

I flyet til Amsterdam talte vi med en mand fra Ecuador, han skulle hjem p.g.a. aftale med gratis flybillet. Han havde arbejdet illegalt i et bageri i Marbella.

I Nairobi stod 2 guider og ventede på os, de fortalte en masse om landet og safarituren, og kørte så os alene til hotellet, og vi fik lidt hvile.

 

Fredag den 2

Vi blev hentet på hotellet kl. 8,30, vores medrejsende var 2 mænd fra Portugal, som lige var hentet i lufthavnen. Vi kørte i 6 timer for fuld drøn mod nord på meget dårlige veje, vi hoppede og dansede i bilen.

Vi kom til Samburo park kl 14, og fik 3 retter mad. På turen passerede vi ækvator , så her er dejligt varmt, men ikke mere end 25 grader, fordi vi er i 1650 meters højde.

Kl 16 startede vi på fotosafari i 3 timer, og så en masse dyr. Så hjem til Shaba Lodge i bad og 3 retter mad. Det er en fantastisk dejlig Lodge herude i ødemarken. Her er en flod med Krokodiller , vi bor i små huse med stråtag, så det falder fint ind, og med en flot restaurant på søjler ved floden

 

Lørdag den 3.

Morgenmad kl. 6,30 afg.. Kl 7,00 til Buffalo Spring hvor vi var meget tæt på elefanter, 1 gang måtte chaufføren gasse op og bakke, han sagde de 2 elefanter på vejen var fulde af et eller andet narko-----jeg tror de var forelskede.  Der var også giraffer og bøfler og en masse store aber.

Derefter kørte vi til en lille stammelandsby. Det var som at se en dyreflok. Nogle piger gik og lavede husligt arbejde, langsomt som dyr med et barn på ryggen. Alle mændene var væk, de passede køer ude på sletten, mødtes med andre, og kom hjem med nyheder, der var jo ingen radio eller TV. Mændene havde hver 2-3 koner i hver sin hytte, meget lille, der var et ildsted, 2 sovepladser på gulvet, og et rum til kalve, de blev skilt fra moderen om natten, for som pigen sagde, ellers drikker de al mælken, og så er der ikke mad til os. De blandede mælken med blod fra halsen på koen.

Hytterne var fletværk fyldt ud med komokker , og dem lavede den nysolgte kone selv, prisen var 10 – 12 køer for en kone. Der var en rådsplads ( Mandeplads, en gedeplads, en koplads og en lille skoleplads.

Børnene underviste de selv. Og det var frivilligt. De kunne sende deres børn i skole, men det var langt væk. Og de skulle selv betale. Floden var 2 km. Væk, der vaskede de sig selv og deres tøj.

Vi kørte til Lodge Autsplan hvor vi fik frokost, og gik en tur i den dejlige park, afleverede det meste af vores bagage og kørte derefter til

Lodge Treetops hvor vi bor på 3. sal, og 4. sal er en stor terrasse og restaurant. Vor portugisiske ven syntes han var i fængsel----vi må ikke gå ud, og vi skal viske sammen. Det er meget spændende, dyrene snakker uafbrudt og kommer ned til vandhullet for at drikke.

Kl. 24 var der masser af elefanter, kl. 2 masser af næsehorn, og kl. 3 var der kamp på liv og død, 2 2 2 Hyæner  angreb en Vandbuk, stor som en kronhjort med gevir, de kæmpede i 1 times tid, hvorefter vandbukken døde med et frygteligt skrig.  Hyænen spiste sig mæt, og næste morgen så vi kun hornene stikke op af vandet.

 

Søndag den 4. Op kl 6 afg.. Kl 7 for at hente vore kufferter, Vi kørte i retning af Rift Valley men på vejen passerede vi igen Ækvator, vi stoppede, og så en demonstration. Han havde en skål med hul i bunden og fuld af vand, han lagde en tændstik i vande, og tændstikken lå stille lige på linien. Vi gik 20 mtr. Mod nord, og pinden drejede til højre.  Vi gik 20 mtr. mod syd, og pinden drejede til venstre.

Rift Valley er utrolig frodig med kaffe- og the plantager. Det var søndag, så gaderne og landevejen var fuld af festklædte mennesker, de skulle alle i kirke. 1. møde var på engelsk, og andet var på lokalsproget. Vi sluttede i Lago Nakuru hvor vi efter frokost kørte en safaritur om søen, og så masser af Flamingoer, Næsehorn, Zebra, giraffer og aber.

Vor guide Benzon er fra stammen EMBU, ca 160 fra Nairobi, og han fortalte at normallønnen er 10.000 ch.  --- 1000 kr, tjenere får 5.000 ch..    Skatten er 5 %, Pensionsindbetaling 5 % og sygesikring 6 %. Privatskole 30.000 ch. pr. 3 mdr., skoleår 9 mdr.                           Jambo
 

Mandag den 5. Afgang kl. 6,30 ankomst Masai Mara kl 13,30.     Da vi kom ind i Massai området ændrede alt sig. Masai stammen er et stolt folkefærd, sorte som ibenholt, og alle mænd går med røde tæpper om sig---en Masai går ikke i bukser, de holder pruttelugten inde, nej fy dog---- og de bærer alle spyd, og så er de meget langhårede, modsat kvinderne, de har intet hår.

Der var masser af fåreflokke, der blev passet af drengebørn fra 6 år, de skulle lære at arbejde. Mændene passede køer sammen med de lidt større børn. Spydene er til at forsvare dyrene mod vilde dyr, men børnene gemmer sig mellem dyrene, når de bliver angrebet.

Om eftermiddagen var der fotosafari, hvor vi var tæt på løver, elefanter og bøfler. Om aftenen talte vi med 2 englændere, som vi var sammen med på Treetops, de havde i dag overværet 3 løvers drab af en Buffalo. Det var mærkeligt at se Antiloper gå og græsse på sletten, ikke langt fra hvor der var løver, men de havde altid en stående på udkig.

Vores Lodge er Keekorok her fejrede Dronning Ingrid sin 60 års fødselsdag i 1971. Vi spurgte i receptionen, og de kom fra kontoret med 2 store billeder i ramme med Kong Frederik, Dronning Ingrid og de 3 prinsesser.    Bentzon kendte godt Danidas, ih jo, de havde lagt el ind i hans landsby.

 

Tirsdag den 6.  Op kl 6,30 ud på safari, hvor vi så løver, hyæner og elefanter. Tilbage  til Lodgen til morgenmad, og kl. 10 kørte vi til en Massai landsby. Der var ca. 70 indbyggere, og de havde 500 køer, får og geder. De havde p.t. 15 børn på kostskole. De boede også i komøgs hytter, både vægge og tag var lavet af komøg, og ellers var den indrettet som den anden landsby vi besøgte.

Eftermiddags safarituren startede med, at vi kørte fast i et stort vandhul, og der sad vi medens regnen piskede ned, og vandet steg. Bentzon kaldte hjælp på radioen, og efter en tid kom en anden safaribil og trak os op. Det var eftermiddagens oplevelse, men her kalder de det også game safari.

 

Onsdag den 7.2. Dejlig køretur gennem Rief Valley til Nairobi. Vi har et dejligt værelse i de næste 4 nætter,helt for os selv. I aften skal vi på en kendt restaurant Carnivore. Det er noget af et spisested, stopfuld af mennesker, en kæmpegrill med 6 kokke der står i damp. Vi fik et bord, og der kom en masse salater og salsa. Derefter gik tjenerne rundt med store spyd fra grillen, og skærer af, hvad vi ønsker. Alt fra stegeben,  kylling, oksekød, kylling i honning, giraf, krokodiller, antiloper zebraer o.s.v.  krokodiller og zebraer var lidt tørt.

 

Torsdag den 8.2. Nairobi.Vi tog en taxi (Michel ) til Karen Blixens Farm. Hendes farm på 4.500 tdr. land lige udenfor Nairobi, blev i sin tid solgt og udstykket, og er nu forstaden Karen. Vi så Karen Church , Karen College Karen Shoppingcenter og Karen Supermarked. Hendes farm er nu museum, og da vi kom, var der ingen gæster, så vi fik lederen af museet til at vise osrundt, og forklare os en masse. Sikken et hus fra 1917, meget stort og flot. Efter rundvisningen kaldte lederen på en ansat, der gik med os ud til resterne af Karens kaffetørreri. Det var virkelig spændende, vi var der i 2 timer, og så kom der mange besøgende. Michel tog os så med til en keramikfabrik, hvor de lavede halssmykker. En salgsmedarbejder forklarede os en masse, og vi så damerne dekorere smykkerne, inden de blev brændt. Vi var også på et pottemagerri. Michel kørte os så rundt i kvarteret hvor de rige boede, flotte huse med elektrisk hegn om husene, og en vagt i haven. Der var også flere ambassader. Inden vi kørte havde vi aftalt prisen på taxien med Michel  3000 ch – 300 kr 

 

Fredag den 9.2.  Nairobi.  Vi kørte til centrum i en totalt nedkørt Peugeot . Vi besøgte Nation Centre, Aga Kahn ejet, tegnet af den danske arkitekt Henning Larsen, en af Nairobis flotteste bygninger, 17 etager.  Vi gik ind og sagde vi var danske, om vi måtte se bygningen, der jo var tegnet af en landsmand. En pige hentede en vagtmand, og han ledsagede os helt til tops med en strålende udsigt over Nairobi. På 2. sal var Nairibi Børs, så vi bad ham stoppe, og gik ind der. En dame kaldte på en ung mand, der ledsagede os ind i noteringsrummet.  Der var 21 mennesker i højrøde jakker og en stor tavle, hvor man skrev priserne op med hånden, og så havde de 3 computere og 3 printere. Den ene skærm var med udenlandske børskurser.  Vi var der kl. 11,30 og der var næsten ingen aktivitet, til afsked fik vi deres E-Mail adresse.

På gaden var der masser af sorte, men vi kunne gå i fred, der var bare 1 dame, der sagde til Karin, at hun skulle tage sit ur af.  Der kom pludselig 3 hvide englændere imod os, og de sagde til hinanden------har I set. Her kommer 2 hvide.--- Vi var faktisk de eneste hvide mellem byens 2 mill. Indbyggere,…det følte vi.

Herefter gik vi til Nacional Archives , meget interessant, med en masse billeder om Kenyas historie.

Derefter tog vi en cola og en taxi hjem til hotellet. Eftermiddagen fri ved svømmebadet.

 

Lørdag den 10.2.   Nairobi  Vi tog til National Museet, det var spændende at læse om  Kenyas historie. Efter alle de fund de har gjort---2.5 millioner år gamle, mener de at menneskeslægten er opstået her. Der var masser af beviser, der gik fra abe stadiet til aben rejser sig og går på 2 ben og taber håret o.s.v.

Efterdagen fri, bortset fra et butikscenter besøg. Der er 5 butikscentre i byen, og det ene ligger lige overfor hotellet.

 

Søndag den 11.2.   Nairobi.  Formiddagen fri, vi gik en tur i nabolaget og besøgte Holidays Inn ,og gik hen til et gammelt skur, hvorfra der hørtes en dejlig gospelsang , det var deres kirke, så vi nød sangen udefra.

Om eftermiddagen havde vi bestilt Michael til at køre os til frilandsmuseet, Bomos of Kenya, alle stammer havde selv bygget de forskellige landsbyhuse. Det var ikke spændende for os, da vi havde besøgt 2 levende landsbyer, men kl. 15,30 var der en 2 timers forestilling af forskellige stammedanse 

Michael ledsagede os under det 3 timers besøg---flink fyr, fortæller en masse—og kører nye veje hver gang. Han fortalte os, at der er 5 stats universiteter og 5 private universiteter, 28 mill. Indbyggere hvoraf de 2,6 lever i Nairobi. Kenya er det rigeste midt Afrika land , det mest udviklede. De andre lande sender syge til Kenya, og det eneste land uden krig.  Han var bekymret, fordi til næste år, skal der være præsident valg, og det kan give uroligheder. Landet har kun haft 2 præsidenter siden uafhængighedsdagen  12.december 1963.. 

President Kenyatta i 15 år til sin død i 1978 og

Moi i 22 år, og skal afløses nu, han er 73 år.

 

Mandag den 12.2.   Nairibi.    Karin blev syg, dårlig mave og 39 i feber.   Jeg havde også dårlig mave og hovedpine. Karin lå i sengen til kl. 15, da var feberen faldet til 38 . Vi spiste 3 – 4 kiks hver og drak 4 coca- cola og diverse diarepiller og hovedpinepiller. Jeg gik en lille tur 3 gange i løbet af dagen, for at købe cola og se på det spændende folkeliv.

Vi pakkede og gik ned kl. 19,50 og kl 20,05 kom som aftalt 2 mand og kørte os til lufthavnen, og hjalp os, med at udfylde diverse papirer og tjekke ind.

Resten af turen gik planmæssigt, uden problemer med maven, vi kom godt til Malaga, og hjem.

Maverne gjorde vrøvl i 4 dage mere, men så var det hele overstået.

Det var en meget spændende tur, men anstrengende , næsten som at være på arbejde igen. På et tidspunkt sagde jeg til Karin, at næste ferie skulle være et krydstogt, det er meget nemmere.

 

Men vi er meget glade for, at vi har oplevet en safaritur ---- den store oplevelse er ikke bare at se dyrene i naturen, det er at se de storslåede  sletter, og høre stilheden.   Se dyrelivet og fornemme 

den enorme stilhed , dyrene kan man se i zoologiske haver, men den storslåede natur uden hegn

kan man kun se i naturen.

